Document ID: /roh_data/filtered/fineweb-2-filterrobots_roh.jsonl.gz/46200

Plattas da betun da tschients tonnas
Las maschinas èn sin ils plazzals, e quai a Salins, nua che la staziun a val vegn realisada sco era sin il Cuolm da Vi, nua che vegn fatga la staziun da muntogna. A Salins han da vegnir chavads dus foss. Là vegnan plattas da betun da plirs tschients tonnas che stendan las sugas da la pendiculara, sco ch'il responsabel per il project e directur da las pendicularas da Mustér Rudolf Büchi declera. Suenter vegni fatg la platta dal fundament ed en il medem temp possian els cumenzar cun las lavurs per montar ils indrizs tecnics da la suga.
Sin il Cuolm da Vi vegn lavurà
Ils lavurers èn dentant era en acziun sin il Cuolm da Vi per bajegiar la staziun da muntogna. Ultra da quai han els gia cumenzà cun il fundament per la pitga 1, e proximamain han els da prender a maun la pitga 4 (sisum) ed alura era cumenzar cun las pitgas 2 e 3.
Quasi sis onns
Rudolf Büchi è levgià, ch’els hajan finalmain pudì cumenzar suenter ina procedura da planisaziun da quasi sis onns. Els veglian prender en funcziun la pendiculara da Salins–Cuolm da Vi fin il proxim enviern.
2019 vegnan realisads il runal ed il restaurant sin il Cuolm da Vi.
RR actualitad 11:00